זה לא אני 
זה לא אני אומר נהג הבט"שית; נסעתי לאט מאד כך גם כתוב בתחקיר; זוכר שכשהוא נפל כמעט מתתי בעצמי...; נכון, נהגתי לפי התקנות; בדקתי ברקסים, גיר ותקינות מראות; אני בכלל לא קרבי, סך הכל מילואימניק; הדבר האחרון שרציתי זה חלל שיעיק לי במצפון; יציק לי לכל החיים; זה לא אני, את זה אני יודע; שהפיל אותו אותו מהרכב הנוסע; כואב לי עליו, גם על המשפחה; שהשם ייתן לו מנוחה נכונה; זה לא אני אומר המ"פ; ראשו מורכן, קולו עדין והוא כמעט בוכה; לא היה לי עוד חייל כמוהו בכל הפלוגה; התמודד עם הקשיים בנחישות והתמדה; מעולם לא התעצבן; כמעט תמיד חייך; זכרו יהיה תמיד עמי לכל אשר אלך; מה יש להגיד, זה אחד למליון; מכה נוראית חסרת הגיון ,; נכון, הייתי מופקד על גורלו של ניר; ולכן גם התעקשתי שיתבצע התחקיר; זה לא אני, את זה אני יודע; שהפיל אותו מהרכב הנוסע; כואב לי עליו, גם ע! ל המשפחה; שהשם ייתן לו מנוחה נכונה; זה לא אני פוסק הצבא בנחישות; חוכך בדעתו אם לערב ת'פרקליטות; עלינו החובה להגן על הצפון; והגבול הפרובלמטי הזה לעיתים גורר אסון; נכון המחיר לפעמים מנשוא; אין מילים שינחמו אב שאומר קדיש על בנו; תהי נפשו צרורה בצרור החיים; מהתזכיר התחקיר התצהיר מוצו מרבית הלקחים; קבוצות תמיכה, קצבה,; קצינת נפגעים לרשות המשפחה אנו מעמידים; גם הפעם מדובר בטרגדיה אנושית; נותר רק להצטער ולטפל בהם אישית; נכון הפקודות שוננו רק אחרי המקרה; אבל הוראות בטיחות נכתבות בדם, ככה זה.; זה לא אני, את זה אני יודע; שהפיל אותו מהרכב הנוסע; כואב לי עליו, גם על המשפחה; שהשם ייתן לו מנוחה נכונה; זה לא אני, אומר הציבור הישראלי; שעדיין שולח את ילדיו לחזית; שלא שואל יותר מדי; כי הוא מזמן הפנים; שישראל קטנה מוקפת אויבים; שנשען מיוזע על מצבה בגליל; תר אחר חלקה נוחה מושלמת בשביל הגריל; שצופר בפקקים ומחטט באף; מציץ בכותרת ומעביר עוד דף; אז מי אשם במוות של ניר?; התשובה תישאר תמיד תלויה ! באויר.; 